АҞӘА, рашәара 24 - Sputnik. Аԥсны иҟоу Урыстәыла Аладатәи арратә округ амедицинатә ҟәшақәа рыррамаҵзурауаа аполигон Нагвалоу аҿы аҽазыҟаҵара ҷыдақәа мҩаԥыргоит атактикатә медицина амза аҩнуҵҟа иҭагӡаны ҳәа аанацҳауеит аокруг апресс-маҵзура.
Амедусзуҩцәа "ахәцәа" рыдкылареи реихшареи, актәи амедицинатә цхыраара рыҭареи мҩаԥыргоит азеиԥшеибашьратә ҭагылазаашьа иауыршәаны ҳәа аҳәоит адырраҭараҿы.
Аруаа-амедикцәа аҵара-ҽазыҟаҵарақәа мҩаԥыргоит ахәцәа аибашьыга машьынақәа рҟынтәи рҭыгарази "аӷа" амассатә ҭархага абџьар ихы ианаирхәа ашьҭахь ацхыраара рыҭарази.
Аҽазыҟаҵарақәа раан ахархәара рымоуп ҳаамҭазтәи амедицинатә цхыраагӡақәа – авакуумтә гәабан "Кокон", адефибриллиатор ДФР-02, апациентцәа рҭагылазаашьа хылаԥшра азҭо ахархәага МПР "Тритон" аиԥш иҟоу рыла.
Иааидкыланы аҽазыҟаҵарақәа ирылахәуп зықьҩык рҟынӡа аррамаҵзурауаа, ахархәара рыҭоуп 150 ак иҷыдоу арратә техника – ацхыраара ласы автомашьынақәа УАЗ, "ГАЗель".